ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՎԵՐՋԻՆ ԶԱՆԳԻ ԿԱՊԱԿՑՈՒԹՅԱՄԲ

Սիրելի՜ շրջանավարտներ, ջերմ բարեմաղթանքներով շնորհավորում եմ դպրոցն ավարտելու խորհրդանշական օրվա կապակցությամբ։

Հուսով եմ, որ դպրոցական տարիների հիշողությունները միշտ վառ կմնան Ձեր սրտերում։ Սա մի նոր կյանքի սկիզբ է, որը պետք է անցնել ավելի հաստատուն քայլերով։ Վստահ եմ, որ մեր հայրենիքի ապագան գտնվում է հուսալի ձեռքերում։

Տոնական այս օրվա առթիվ ցանկանում եմ շնորհավորել նաև Ձեզ՝ հարգարժան մանկավարժներ, քանզի Ձեր ներդրումը հսկայական է, Ձեր գործն՝ անգնահատելի սերունդների կրթության գործում։

Եվս մեկ անգամ շնորհավորում եմ Ձեզ և մաղթում բարի երթ։ Թո՜ղ կատարվեն Ձեր բոլոր իղձերն ու նպատակները։